b'\n_START_ARTICLE_\nBologna (pokrajina)\n_START_SECTION_\nZgodovinske zanimivosti\n_START_PARAGRAPH_\nMonghidoro je zanimivo mestece (3.900 prebivalcev) v pokrajini Bologna. Ime izhaja iz trinajstega stoletja, ko se je tod naselilo gotsko pleme, po katerem se je za\xc4\x8del kraj imenovati Mons Gothorum (Gora Gotov). Ima precej zanimivo zgodovino, a najbolj presenetljiv je vsekakor podatek iz leta 1944. Takrat je bilo mestece pod nem\xc5\xa1ko okupacijo in ko so pri\xc5\xa1li zavezniki, jih je ljudstvo tako navdu\xc5\xa1eno sprejelo, da je general Clark "anektiral" mesto Los Angelesu. Toda kljub "pripadnosti" ameri\xc5\xa1kemu velemestu je danes Monghidoro pobraten samo z belgijskim mestom Rebecq, kjer se je v prvem povojnem \xc4\x8dasu razvila skupnost italijanskih izseljencev iz tega kraja. Ameri\xc5\xa1ke obljube so pa\xc4\x8d zalegle manj od belgijske gostoljubnosti.'